મહારાષ્ટ્ર પછી મધ્ય પ્રદેશમાં પણ અલગ અલગ જગ્યાએ ખેડૂતોએ પોતાનો વિરોધ દર્શાવવા માટે આંદોલન કરી રહ્યા છે. મધ્યપ્રદેશના મંદસૌરમાં પણ ખેડૂતોએ આંદોલન કરી વિરોધ પ્રદર્શન કર્યો હતો પણ સ્થિતિ કાબુની બહાર જતા પોલીસે ખેડૂતો પર ફાયરિંગ કર્યું હતું. પોલીસના તરફથી કરવામાં આવેલી આ કાર્યવાહીમાં બે ખેડૂતોનું મોત થયું છે. આ સિવાય 4 ખેડૂતો ઇજાગ્રસ્ત થયા છે તેવી જાણકારી પણ મળી છે. ઉલ્લેખનીય છે કે આ તમામની વચ્ચે મધ્યપ્રદેશના ગૃહમંત્રીનું નિવેદન પણ આવ્યું છે કે તેમણે કોઇ ફાયરિંગના આદેશ નથી આપ્યા અને આ ફાયરિંગ અંગે તપાસના આદેશ આપવામાં આવ્યા છે. સાથે જ તેમણે એ પણ સ્પષ્ટતા આપી કે ઇન્ટરનેટ પર કોઇ કર્ફ્યૂ કે બંધ નથી લગાવવામાં આવ્યો.